4. Godkendelse af omstrukturering i Favrskov Kommunes revisionsselskab 
BDO
Tidl. politisk behandling
Forventet sagsgang
ØK, BY
Lovgrundlag
Lov om kommunernes styrelse
SAGENS INDHOLD
Byrådet skal i denne sag tage stilling til en omstrukturering i kommunens 
revisionsselskab, BDO, der træder i kraft pr. 1. juli 2025. Byrådet skal i den forbindelse, 
med tilbagevirkende kraft, godkende afskedigelse af det nuværende selskab, BDO 
Statsautoriseret revisionsaktieselskab, og antagelse af et nyetableret partnerselskab, 
BDO Statsautoriseret Revisionspartnerselskab, samt tiltræde et tillæg, en aftaleallonge, 
til den eksisterende kontrakt mellem Favrskov Kommune og BDO.
Formålet med omstruktureringen, jf. BDO, er dels at sikre en mere markedsmæssig 
ejerstruktur ved opkøb, dels at styrke mulighederne for attraktivt ejerskab på kort og 
lang sigt. Omstruktureringen er gennemført pr. 1. juli 2025.
VURDERING
I henhold til lov om kommunernes styrelse § 42 skal Byrådet godkende afskedigelse og 
antagelse af kommunens revision. Afskedigelse og antagelse af revisionen kræver 
ligeledes samtykke og godkendelse fra Ankestyrelsen. Den godkendte byrådssag 
sendes senest 31. august 2025 til Ankestyrelsen, som herefter godkender 
overdragelsen af driftsaktiviteterne til partnerselskabet med tilbagevirkende kraft fra den 
1. juli 2025.
Den indgåede revisionsaftale mellem BDO og Favrskov Kommune overdrages pr. 1. juli 
2025 og fortsætter uændret i partnerselskabet, som indtræder i alle rettigheder, 
forpligtelser og ansvar, dog med tillæg af en aftaleallonge, som ligeledes tiltrædes her.
Malene Nissen er et tillæg til den eksisterende kontrakt mellem Favrskov Kommune og 
BDO Statsautoriseret revisionsaktieselskab. Allongen er grundlaget for, at BDO kan 
overdrage 
kontrakten 
til 
BDO’s 
nystiftede 
selskab, 
BDO 
Statsautoriseret 
Revisionspartnerselskab, pr. 1. juli 2025. Aftaleallongen er vedhæftet sagen.
ØKONOMI
Der er ingen økonomiske konsekvenser. Det eksisterende revisionshonorar og øvrige 
betingelser fortsætter uændret.
INDSTILLING
Direktøren for Job og Økonomi indstiller til Byrådet:
1.
At afskedigelse af BDO Statsautoriseret revisionsaktieselskab, med 
tilbagevirkende kraft fra den 1. juli 2025, godkendes.
[adresse]: 2025-05018
Dok-ID: [telefonnummer]
Sagsbehandler: LFRI
2.
At antagelse af BDO Statsautoriseret Revisionspartnerselskab, med 
tilbagevirkende kraft fra den 1. juli 2025, godkendes.
3.
At aftaleallonge gældende fra 1. juli 2025 godkendes.
BESLUTNING
Økonomiudvalget, 19. august 2025:
Fraværende: Sofia Frandsen
Indstilles godkendt.
Byrådet, 26. august 2025:
Fraværende: Dagmar Dahl, Natasja Nissen
Godkendt. 
Bilag
1. Redegørelse om omstruktureringen (D-[telefonnummer])
2. Aftaleallonge (D-[telefonnummer])
